
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

I Ιροσδιορισμός χρήσης τεμαχίου αγροκτήματος Χαλκερού για 

ίδρυση σταυλικών εγκαταστάσεων . 1 

Καθορισμός χρήσης παραχωρημένου ακινήτου από την Κοινότητα 

Ανθοτόπου σε ιδιώτη . 2 

Αναγνώριση της ιδιωτικής παρόδου στο Ο.Τ. 46 ότι υπάρχει πριν 
από το έτος 1923, στον Πυργετό Ν. Λάρισας . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 80337 (1) 

Προσδιορισμός χρήσης τεμαχίου αγροκτήματος Χαλκερού για ίδρυση 
σταυλικών εγκαταστάσεων. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Το Ν. 1512/1985 «περί τροποποιήσεως και συμπληρώσεως 
πολεοδομικών διατάξεων» και ειδικότερα το άρθρο 3 αυτού περί καθο¬ 
ρισμού χρήσεων παραχωρουμένων δημοσίων εκτάσεων. 

2. Τη γνώμη της Δ/νσεως Γεωργίας που διατυπώνεται στο υπ’ 
αριθ. πρωτ. Γ. 172338/16.9.85 έγγραφό της και συνοδεύεται από 
τις γνώμες των: 

α) Κοινοτικού Συμβουλίου, β) Λ/νσης Υγιεινής (αρ. πρωτ. 
30677/25.6.85). 

γ) Εφορείας Προϊστορικών και Κλασικών Αρχαιοτήτων (αριθ. 
1776/2.7.85). 


δ) Δ/νση Δασών (αρ. πρωτ. 196870/85). 

ε) ΕΟΤ. 

3. Την αριθ. 82419/85 γνωμάτευση του ΤΠ και ΠΕ Ν. Καβά¬ 
λας. 

Επειδή από τη μελέτη χρήσεων γης ευρύτερης περιοχής Καβάλας 
στην υπόψη θέση δεν προσδιορίζεται συγκεκριμένη χρήση αλλά στην 
ευρύτερη περιοχή υιοθετείται η ήδη διαμορφωμένη τάση συγκέντρω¬ 
σης βιομηχανικών - βιοτεχνικών δραστηριοτήτων και η περιοχή γίνε¬ 
ται ακατάλληλη για οικιστική χρήση. 

Επειδή προτάθηκε από την 5η Π.Υ.Δ.Ε. η χάραξη της εθνικής 
οδού Καβάλας - Ξάνθης στη θέση του γηπέδου, του οποίου η χρήση 
προσδιορίζεται με την απόφαση αυτή να γίνει νότια της υφισταμένης 
οδού, αποφασίζουμε: 

Ότι το γήπεδο που φαίνεται στο διάγραμμα που συνοδεύει την 
απόφαση αυτή είναι κατάλληλο για την ίδρυση σταυλικών εγκαταστά¬ 
σεων με τις εξής προϋποθέσεις: 

α) Η έκταση που θα παραχωρηθεί να αρχίζει πέρα από τη χάραξη 
της προμελέτης της σιδηροδρομικής γραμμής (περίπου 85 μ. από την 
κοινοτική οδό Χαλκερού - Εθνικής οδού) με την εξασφάλιση μόνο 
προσπέλασης από αυτόν. 

β) Οι σταυλικές εγκαταστάσεις να είναι κλειστού τύπου και τα 
κτίρια να τοποθετηθούν στο βορειοανατολικό άκρο του οικοπέδου. 

γ) Να γίνει πλήρης μελέτη βιολογικού καθαρισμού. 

δ) Να συνταχθεί ειδική μελέτη για τη συγκέντρωση και διάθεση 
των οργανικών απορριμμάτων (κοπριά κλπ.). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Καβάλα, 3 Φεβρουάριου 1986 

Ο Νομάρχης 
Γ. ΜΠΕΛΤΣΙΟΣ 

Αριθ. 830 

Καθορισμός χρήσης παραχωρημένου ακινήτου από την Κοινότητα 
Ανθοτόπου σε ιδιώτη. 

Ο ΝΟΜΑΡΧΗΣ ΚΟΖΑΝΗΣ 
' Εχοντας υπόψη: 

1. Το Π.Δ. 1512/11.1.1985 (ΦΕΚ 4Α) για την τροποποίηση και 

συμπλήρωσή πολοεοδομικων διατάξεων κλπ. και ειδικότερα το άρθρο 
ο παρ. 1. αυτού. Γ Γ 

2. Το Ν 1337/12 3.83 (ΦΕΚ 33Δ/14.3.83) για την επέκταση 
των πολεοδομικων σχεδίων κλπ. 

Ι' 1° 360/1976 για τη Χωροταξία και το Περιβάλλον. 

4. Το Ν. 1032/1980 για σύσταση του Υπ.ΧΟΠ. 

5. Την υπ’ αριθ. 12/1984 απόφαση Κοινότητας Ανθοτόπου. 

6. Την απο 13.2.1986 αριθ. πρωτ. 831/86 εισήγηση του τμήμα¬ 


τος Πολεοδομίας και ΠΕ της Νομαρχίας μας, αποφασίζουμε: 

Καθορίζουμε σαν χρήση γης τη λειτουργία που γενικά εξυπηρετεί 
την επαγγελματική εγκατάσταση κτηνοτροφικών εκμεταλλεύσεων και 
δραστηριοτήτων για το υπόψη αγροτεμάχιο έκτασης 4011,50 Μ2, 
το οποίο στο τοπογραφικό διάγραμμα που θεωρήθηκε από την ΤΤΔΚ 
σαν κοινοτικό και αποτελεί αναπόσπαστο τμήμα της παρούσας. Το 
τοπογραφικό διάγραμμα θεωρήθηκε και από το Τμήμα Πολεοδομίας 
και ΠΕ Κοζάνης. . ^ 

Η απόφαση αυτή να δημοσιευθεί στην Εφημερίδα της Κυβερ- 


Κοζάνη, 20 Φεβρουάριου 1986 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 

Αριθ. 149 (3) 

Αναγνώριση της ιδιωτικής παρόδου στο Ο.Τ. 46 ότι υπάρχει πριν από 
το έτος 1923, στον Πυργετό Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν.Δ/τος «περί 
σχεδίων πόλεων, κωμών και συνοικισμών του Κράτους και ανεγέρ- 
σεως αυτών». 

β) Του Ν. 3.200/55 «περί Διοικητικής Αποκεντρώσεως», όπως 
έχει συμπληρωθεί και τροποποιηθεί μεταγενέστρα με το 532/70 Ν.Δ. 

γ) Του 712/70 Β.Δ. «περί καθορισμού των διατηρουμένων υπέρ 
του Υπουργού Δημοσίων Έργων αρμοδιοτήτων», που εκδόθηκε σ’ 
εκτέλεση του 532/70 Ν.Δ., όπως αυτά τροποποιήθηκαν και συμπλη¬ 
ρώθηκαν με τα 677/71 και 198/72 Β.Δ/τα. 

2. Την από 14.1.86 αίτηση του Αστ. Μαστρογιάννη με την οποία 
ζητά την έκδοση αποφάσεως για την πάροδο στο Ο.Τ. 46 που έχει 
σχηματισθεί πριν από το έτος 1923. 

3. Τους ακόλουθους τίτλους ιδιοκτησίας, στους οποίους αναφέρεται 
η υπόψη πάροδος: 


α) Απόσπασμα από το εγκεκριμένο σχέδιο Πυργετού του οποίου η 
αποτύπωση έγινε πριν από το 1923. 

4. Τη 1842/5.12.85 βεβαίωση του Δήμου (της Κοινότητας), ότι 
η πάροδος αυτή προϋπήρχε του έτους 1923. 

5. Το από Ιαν. 1986 τοπογραφικό διάγραμμα. 

6. Την 63/3/18.2.86 πράξη του Νομαρχιακού Συμβουλίου ΧΟΠ 
Ν. Λάρισας, αποφασίζουμε: 

Αναγνωρίζουμε ότι η πάροδος στο Ο.Τ. 46 που έχει σχηματισθεί 
με ιδιωτική πρωτοβουλία, προϋπήρχε του από 17.7.1923 Ν.Δ/τος, 
μετά την ισχύ του οποίου δέν έγινε καμιά αύξηση του αρχικού κοινό¬ 
χρηστου χώρου. 

Η ανωτέρω πάροδος βρίσκεται μέσα στο εγκεκριμένο σχέδιο Πυρ¬ 
γετού και περικλείεται από τις οδούς ανωνύμους, όπως φαίνεται στο 
από Ιαν. 1986 τοπογραφικό διάγραμμα του Πολ. Μηχ/κού Στεργίου 
Μάρκου το οποίο έχει θεωρηθεί από το Δ/ντή Τεχνικών Υπηρεσιών 
της Νομαρχίας μας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Λάρισα, 20 Φεβρουάριου 1986 

Ο Νομάρχης 
ΑΠ. ΒΛΑΣΙΑΔΗΣ 
























